Minut de silenci a Burjassot per les tres víctimes de l’incendi de La Vila Joiosa
2025-07-24

L’Ajuntament de Burjassot s’ha sumat hui, 5 de març de 2024, al minut de silenci convocat per la Federació Valenciana de Municipis i Províncies, en memòria de les tres víctimes mortals de l’incendi de la Vila Joiosa. L’alcalde de Burjassot, Rafa García, juntament amb diferents regidors i regidores de la Corporació Municipal i personal de la plantilla municipal han protagonitzat este acte simbòlic, en senyal de record de les víctimes i de solidaritat envers els seus familiars.

Un xiquet de cinc anys, el seu pare i la seua àvia, han mort i altres quinze persones han resultat ferides, a conseqüència de l’incendi que es va produir, en la matinada del 4 de març, en una vivenda de la localitat alacantina de la Vila Joiosa. El foc es va iniciar sobre les 2.15 hores de la matinada, en la planta 11 de la torre 3 d’un residencial del carrer Mariners, on residia esta família que no va poder eixir de l’immoble. L’origen d’incendi s’hauria produït per la sobrecàrrega d’un endoll situat en el saló, després de les primeres investigacions de la Guàrdia Civil.